ઉલ્લેખનીય છે કે, છેલ્લા એક પખવાડિયામાં હત્યાના ઉપરાછાપરી બનાવો જામનગર શહેરમાં નોંધાયા છે. નગરના ખંભાળિયા નાકા વિસ્તારમાં વૃદ્ધ ચોકીદારની હત્યા લૂંટના ઈરાદે કરવામાં આવ્યા પછી નાઘેડીની સીમમાં માંઢા ગામના યુવાનની હત્યા થઈ હતી, આ પછી મંગળવારની રાત્રે બર્ધન ચોક વિસ્તારમાં પૈસાની ઉઘરાણીના મામલે યુવાનનું ઢીમ ઢાળી દેવાયું હતું ત્યારે જ ગઈકાલે જામનગરના સિમાડે એક વૃદ્ધાની પણ લૂંટના ઈરાદે આવેલા શખ્સોએ હત્યા નિપજાવી છે. ઉપરોકત બનાવો પૈકીના ત્રણ બનાવોમાં આરોપીઓને જો કે પકડી પાડવામાં આવ્યા છે તેમ છતાં હત્યા જેવા ભારે ગુન્હાઓના આંકમાં ઉછાળો આવેલો જોવા મળી રહ્યો છે.